Viisi päivää myöhemmin alus lähti Trinidadista suojaten saattueen Freetowniin, jonne se saapui 23. syyskuuta. Alus jatkoi matkaansa Britteinsaarille ja se saapui 6. lokakuuta Clydeen, jossa se siirrettiin kahdeksitoista päiväksi telakalle huollettavaksi. Palvelukseen palatessaan alus liitettiin Gibraltarille sijoitettuun Force H:hon osaksi Pohjois-Afrikan maihinnousujoukkoja. Alus liittyi 5. marraskuuta uuteen yksikköönsä. Aluksen miehistö pelasti merestä 10. marraskuuta sukellusveneen "U-431:n" torpedoiman hävittäjän "HMS Martinin" eloonjääneet.